Գուցե թվա, թե Աստվածաշնչի՝ գլուխների ու համարների բաժանված լինելը էական դեր չի խաղում։ Սակայն դրա շնորհիվ՝ Աստվածաշնչի յուրաքանչյուր խոսք ունի իր ուրույն «հասցեն»։ Ճիշտ է, Աստվածաշնչի՝ գլուխների ու համարների բաժանումը չի արվել Աստծու ներշնչմամբ, և իսկապես համարները երբեմն աստվածաշնչյան տեքստը անտրամաբանական տեղերում են բաժանում, բայց դրանք շատ օգտակար դեր են կատարում։ Համարները օգնում են հեշտությամբ գտնելու մեջբերումների տեղերը։ Նաև դրանց օգնությամբ կարողանում ենք առանձնացնել կամ ուրիշներին հայտնել աստվածաշնչյան որոշ խոսքեր, որոնք կարևոր նշանակություն ունեն մեզ համար, ճիշտ ինչպես որևիցե փաստաթղթում կամ գրքում ընդգծում ենք որոշ արտահայտություններ կամ մտքեր, որոնք ցանկանում ենք մտապահել։